حجت الاسلام مقصود علی ڈومکی :

وفاقی و صوبائی حکومت بخوبی آگاہ ہے کہ کن کن مدارس میں دہشتگرد تربیت پارہے ہیں

مجلس وحدت مسلمین صوبہ سندھ کے سیکریٹری جنرل نے کہا : ملک میں دہشتگردی کے خلاف عوام کی نگاہیں افواج پاکستان کی جانب ہیں۔

خبر کا کوڈ: ۴۲۶۵۰۵

تاریخ: ۲۴ ارديبهشت ۲۰۱۷ - ۲۱:۲۷

رسا نیوز ایجنسی کی رپورٹ کے مطابق مجلس وحدت مسلمین صوبہ سندھ ضلع جامشورو کے زیر اہتمام درگاہ شریف حضرت لعل شہباز قلندر میں تحفظ مزارات  اولیاء اللہ کانفرنس سے خطاب کرتے ہوئے مجلس وحدت مسلمین صوبہ سندھ کے سیکریٹری جنرل حجت الاسلام مقصود علی ڈومکی نے کہ ملک میں دہشتگردی کا خاتمہ ملک دشمن تکفیری دہشتگردوں سہولت کاروں کو بلاتاخیرسزائیں دیئے بغیر ممکن نہیں ۔

انہوں نے کہا کے مٹھی بھر دہشتگرد حکمرانوں کی سر پرستی میں اپنے عزائم جاری رکھے ہوئے ہیں لعل شہباز قلندر کے مزار پر دہشتگردی کرنے والے وہی یزیدی ہیں جنہوں نے شام ،عراق، میں آل رسول علیہ السلام سمیت پاکستان میں اولیا ء اللہ کے مزارات کو دہشتگردی کا نشانہ بنایا۔

انہوں نے کہا کہ وفاقی و صوبائی حکومت بخوبی آگاہ ہے کہ کن کن مدارس میں یہ دہشتگرد تربیت پارہے ہیں ملک میں نیشنل ایکشن پلان ایک مزاق بنتا جارہا ہے سندھ سمیت پورے ملک میں دہشتگردی کے خلاف عوام کی نگاہیں افواج پاکستان کی جانب ہیں۔/۹۸۹/ف۹۴۰/